Kuvendi pritet të emërojë seancën e sotme plenare që çel edhe sesionin e ri parlamentar, Inspektorin e Lartë të Drejtësisë.
Këshilli i Emërimeve në Drejtës ka renditur të parin Artur Metanin, i emëruar një vit më parë nga kryeministri Edi Rama si Avokat i Shtetit. Ai ka marrë 89.6 pikë.
Metani pritet të marrë edhe votëbesimin e Kuvendit. Burime nga mbledhja e grupit parlamentar të selisë rozë bëjne me dije se PS me vendim unanim do të votojë Artur Metanin si kreun e ILD-së.
Artur Metani është i pranishëm edhe në seancën plenare, ku po ndjek punimet nga llozha e Kuvendit.
Pas Artur Metanit me 0.6 pikë më pak është renditur prokurori Sokol Stojani.